Die Nederlandse Weesmeisies is deel van die mitologie van die vroeë Kaapse genealogie. Volgens J.A. Heese: 'Colenbrander en baie ander navorsers oor die samestelling van die Afrikaanse volk, heg baie waarde aan die feit dat daar in Simon van der Stel se tyd aan die Kaap, talle Hollandse weesmeisies na Suid-Afrika gestuur is, om die ongetroude vryburgers van vroue to voorsien.' Hierdie artikel bespreek die getalle van hierdie weesmeisies asook wie hul afstammelinge was.